Bazilika Panny Márie Pokoja

Bazilika Panny Márie Pokoja (franc. Basilique Notre-Dame de la Paix) je kostol so štatútom basilica minor v hlavnom meste Pobrežia Slonoviny - Yamoussoukru. Bola otvorená v roku 1990 a v súčasnosti je jedným z najväčších kostolov sveta. História Prezident Pobrežia Slonoviny, Félix Houphouët-Boigny, vybral v roku 1983 Yamoussoukro ako nové hlavné mesto krajiny. Súčasťou plánov jeho mesta bol najväčší kostol na svete, čo sa stretlo s kontroverziami. Stavbu však nakoniec inicioval. Bola postavená podľa návrhu architekta Pierra Fakhouryho. Samotná stavba trvala 5 rokov (1985 – 1989). Ako hlavný stavebný materiál bol použitý mramor. Zaberá plochu 30 000 m² a jej veža dosahuje výšku 158 m. 10. septembra 1990 ju pri návšteve krajiny vysvätil pápež Ján Pavol II., ktorý s vysvätením súhlasil pod podmienkou, že v jej blízkosti bude postavená aj nemocnica. Baziliku spravujú poľskí pallotíni. Referencie Iné projekty Commons ponúka multimediálne súbory na tému Bazilika Panny Márie Pokoja Externé odkazy Basilique Notre-Dame de la Paix Archivované 2017-08-30 na Wayback Machine Zdroj Tento článok je čiastočný alebo úplný preklad článku Bazilika Panny Marie Královny míru na českej Wikipédii.